stanford-oval/wikipedia huggingface dataset:
בקר הבית
אנטומיה > חלב הפרה

כמו כל יונק, הפרה מניבה חלב עבור צאצאיה. החלב מיוצר בעטין הפרה. הדם המכיל חומרי מזון רבים מביא את חומר הגלם לעטין דרך כלי הדם הקטנים ביותר. אלה מקיפים את קבוצות התאים הנקבוביים, הנקראים נדיות (אלויאולי), והם מייצרים את החלב. טיפות החלב שיצרו התאים הללו עוברות בתעלות קטנות אל תעלות גדולות יותר, ולבסוף אל ארבע הגתות, הנמצאות מעל ארבע הפטמות, מהן חולבים את החלב.
פרה בתעשיית החלב באירופה מניבה בממוצע כ-8 ליטר בכל חליבה, 22 ליטר ביום, כ-8,000 ליטר חלב בשנה, בישראל תנובת החלב היא הגבוהה ביותר בעולם - בסביבות 12,000 ליטר בשנה, יותר מ-30 ליטר ליום.
בקר הבית בשירות האדם

האדם משתמש בפרות לשימושים מגוונים: פרות משמשות כבהמות משא וחרישה, מנוצלות לחליבה, נשחטות למאכל, גלליהן משמשים לבעירה והסקה, מעורן מפיקים מוצרי עור, מעצמותיהן מפיקים דבק.
מספר הפרות בעולם כיום מוערך בכ-1.5 מיליארד, ברחבי העולם. הבקר בוית לפני כ-10,000 שנה בסהר הפורה ולאחר מכן התפשט ברחבי העולם. לאחר הביות הוכנסו חלק מהפרות, בעיקר אלו המנוצלות לחליבה, למבנה הקרוי רפת והשאר ממשיכות את חייהן במרעה באחו או בחוצות העיר (למשל בהודו).
כמו כל יונק, הפרה מניבה חלב עבור צאצאיה. האדם משתמש בחלב זה לתזונתו שלו ומגדל את הפרה כך שתפיק את מרב החלב האפשרי. לשם כך, במשך עשרות שנים עברה הפרה ברירה מלאכותית אינטנסיבית שתגדיל את תפוקת החלב שלה. כיוון שהפרה מניבה חלב רק לאחר המלטה, מגדלי הפרות שומרים על הפרה במצב כמעט תמידי של הריון או בתקופה שלאחר המלטה לאורך כל השנה ברציפות. לשם כך משתמשים מגדלי הבקר בהזרעה מלאכותית, המבוצעת כ־60 יום לאחר מועד ההמלטה על מנת להבטיח את המשך הפוריות וההנבה של הפרה. מחזור החלב של הפרה לאחר ההמלטה נקרא "שנת החלב".
אחוז הבשר האכיל בפרה הוא כ-35% ממשקלה הכולל. (הבשר הכשר הוא כ-20%–25% בלבד ממשקל הבהמה)
בקר הבית בשירות האדם > תעשיית עגלי החלב

תעשיית עגלי החלב היא תעשייה מצומצמת מסך תעשיית הפרות והעגלים. בתעשייה זו מגדלים עגלים צעירים בתנאים אשר ייטיבו את איכות בשרם. לשם כך העגלים מוחזקים בתאי עץ קטנים, על מנת שלא יוכלו לנוע בחופשיות ולחזק את שריריהם. בנוסף, עוברים העגלים פיטום מתמשך, בתערובת נוזלית דלת ברזל. כמו כן, בתאים בהם מוחזקים העגלים שורר חום רב, הגורם לעגלים הזעה וצימאון תמידיים, אך הם מוצמאים כדי שייאלצו ללגום כמויות גדולות מתערובת הפיטום הנוזלית. כתוצאה מדרך גידול זו מתפתחת אצל העגלים אנמיה חמורה.
תעשייה זו ספגה ביקורת רבה בשל האכזריות המיוחסת לה, ואף נאסרה ב-2007 בכל האיחוד האירופי. ב-2001 פתחה עמותת אנימלס בקמפיין נגד תעשיית עגלי החלב בישראל. בעקבות מאבק העמותה, ב-2005 נקבעו תקנות שאוסרות לכלוא עגלים בבידוד ולהצמיא אותם, כפי שנהוג בתעשייה. זאת לאחר שוועדת החינוך של הכנסת דחתה מספר ניסיונות של משרד החקלאות לעגן בחוק תקנות שיאפשרו את המשך הכליאה של העגלים בבידוד ואת הצמאתם. התקנות האוסרות על כך נכנסו לתוקף ב-2008.
עגל צעיר, בן שלושה ימים, ברפת של יטבתה. בתג זיהוי שבאוזן: המספר הגדול הוא סידורי. במספר התחתון ימני - משקל אחרי ההמלטה (40 ק"ג). במספר התחתון שמאלי - תאריך ההמלטה
פרות במכון חליבה מודרני. הרפתן מחבר את הפרות למכונת החליבה
גידול תעשייתי של עגלים לבשר במושב כפר יהושע שבעמק יזרעאל
עגל ברפת במושב בית חלקיה
בקר הבית בשירות האדם > ביקורת על גידול בקר

עם התפתחות המודעות לזכויות בעלי חיים גדלה גם הביקורת על השימוש שנעשה בפרות ואופן גידולן. ביקורת זו מופנית בעיקר מצד ארגונים לזכויות בעלי חיים הטוענים כי צורת הגידול איננה מוסרית וגורמת לסבל רב לפרות, אשר זכאיות לאותו היחס המוסרי לו זוכה האדם. המחאה מתמקדת בתנאי הגידול של הפרות בתעשיית החלב והבשר, כגון מרחב מחייתן, אופן האכלתן והשמירה על בריאותן. כמו כן, נשמעה ביקורת בדבר תהליכי הסירוס, חיתוך הקרניים וסימון החיות על ידי תגי מתכת, מפני שאלו לא מתבצעים לאחר מתן משככי כאבים לחיות.
הביקורת על גידול הבקר לצורכי בשר וחלב כאחד באה גם מארגונים סביבתניים, הטוענים שגידול בקר לבשר הוא תעשייה מזהמת ובזבזנית. הטענות מתמקדות בפליטת גזי חממה, זיהום קרקע, בזבוז מים ובזבוז שטחים לצורך גידול מזון לבעלי החיים. על פי מחקר של מכון ויצמן ייצור של חלבון בקר דורש פי 25 יותר שטח חקלאי מאשר חלבון צמחי שווה ערך.
הפרה בדת ובתרבות > ביהדות

הפרה מעלה גרה, שוסעת שסע ומפריסה פרסה, ולכן היא בהמה כשרה לאכילה.
בבית המקדש הוקרבו פרים על המזבח – כל קורבן מוסף של ראש חודש או חג כלל פרים (ובפרט בחג הסוכות, שבמשך שבעת ימיו הוקרבו בסך הכול שבעים פרים); פר שימש לקורבן חטאת של כהן גדול, או לחטא משותף של כל העדה; פר חטאת הוקרב גם ביום הכיפורים; וקורבנות מן הבקר שימשו גם לקרבנות נדבה – זכרים בלבד לקורבן עולה, זכרים ונקבות לקורבן שלמים.
אפר פרה אדומה שימש חלק בתהליך היטהרות מטומאת מת. מסכת פרה כולה מוקדשת לנושא זה.
הפרשה השלישית בארבע פרשיות היא פרשת פרה, העוסקת בדיני פרה אדומה. קוראים אותה לקראת פסח, כיוון שלקראת העלייה לרגל היו העולים נטהרים.
לציון לקיחת אחריות של זקני ערים על מעשה רצח כאשר לא נודע מי הרוצח, ערפו זקני העיר הקרובה עגלה.
מעור הפרות מכינים ספרי תורה, תפילין ומזוזות.
יש אומרים ששמה של לאה נגזר ממילה שמית עתיקה שמשמעה פרה, ושמה של רבקה משמם של עגלי המרבק (בדומה, שמה של רחל נגזר משמה של כבשה קטנה).
הפרה בדת ובתרבות > בדתות ותרבויות אחרות

מצרים העתיקה – הפר נחשב לקדוש. פולחן הפר היה פולחן מקובל וידוע בעיר מוף (ממפיס). הפר סימל את האל אפיס – אל הפוריות והיה מקודש. בבית הקברות של העיר (סקארה) נמצא אתר קבורה תת-קרקעי לפרים (סרפאום) ובו כ-60 פרים חנוטים בארונות אבן. כל אחד בתורו היווה אליל חי, ששירתו אותו שתי תאומות בתולות. לאחר מותו היו חונטים אותו ומביאים אותו לקבורה ברוב פאר והדר.
הינדואיזם – הפרה נחשבת לקדושה. פרה קדושה נחשבת לאמם של כל האלים. בהודו, בה מרוכזים מרבית המאמינים בדת זו, ניתן לראות פרות משוטטות באופן חופשי, ועל פי המנהג יש להתייחס לפרה בכבוד, כאל אמא, כהכרת תודה על החלב שהיא מספקת.
המסאי – השבט חי על פרותיו. אנשיו שותים את חלבן ודמן, ומקימים מבנים ארעיים מגלליהן.
בידור – בספרד, פורטוגל ואמריקה הלטינית, מלחמת שוורים היא בידור מקובל. בדרום הודו נפוץ ספורט דומה. ספורט הרכיבה על פרים, ומשחקי ציד שונים (רודאו), נפוצים בעיקר באמריקה הצפונית שם נהוג להפריע לפר על ידי פיסת בד המתנדנדת על ידי אדם תוך כדי שהוא צועק "טורו! טורו!". לרוב, אנשים חושבים שהדבר המפריע לפר הוא הצבע האדום, אך הנדנוד של הבד הוא זה שמפריע לפר שכן הפר הוא עיוור צבעים. הבד האדום הוא רק מסורת ארוכת שנים.
הפרה בדת ובתרבות > משמעויות תרבותיות נוספות

האות אל"ף נוצרה מציור ראשו של שור, ושמה נלקח מן המילה "אלוף".
במדרשים, שור הבר (אינו קשור למה שהיה קרוי שור הבר ונכחד) הוא יצור מיתולוגי שנברא בבריאת העולם, ונגנז לצדיקים לעתיד לבוא, יחד עם הליוויתן (גם הוא אינו קשור למה שקרוי היום ליוויתן).
השור מופיע בלוח השנה הסיני ובגלגל המזלות.
הפרה משמשת כסמל לסחר החליפין בסדרת הבדיחות "יש לך שתי פרות".
בסמל איסלנד מופיע שור כאחד השומרים של איסלנד.
בבורסה לניירות ערך מסמל השור את העלייה בשערי המניות (ואילו הדוב מסמל את המגמה ההפוכה). ראו דוגמה לכך בערך הבורסה לניירות ערך בתל אביב.
פסל שטוח בדמות צללית שור (שור אוסבורנה), המוצג לצידי דרכים בספרד, מהווה סמל לא רשמי שלה.
הפר משמש סמל לאון הגברי.
במדינות מסוימים בעולם (בהן מדינות בארצות הברית ובאפריקה) ישנו תחביב של גידול והשבחת פרים זכרים מגזעים מגזעים מסוימים - כגון וטוסי, בקר אנקולי או טקסס לונגהורן - במטרה לטפח פרטים בעלי קרניים גדולות במיוחד, ומתחרים בשבירת שיאי עולם על גודל ומוטת הקרניים.
במיתולוגיה היוונית מופיעה דמות המינוטאורוס, שחציה אדם וחציה פר, היא מתוארת כמי שחיה במבוך וכטורפת בני אדם בהם היא נתקלת.
מהמילה "פר" או "שור" נגזר הביטוי בולדוזר כשם לאדם, כלי או ציוד מכני הנדסי עוצמתי וחזק. בהמשך נהפכה המילה "בולדוזר" לשם נרדף לדחפור.
מדרש שם עממי טוען שפירוש השם טורוזאורוס (Torosaurus) של דינוזאור צרטופסיד בעל קרניים הוא "לטאת שור" אך פירוש זה איננו נכון, ופירוש השם הוא "לטאה מחוררת" בגלל "חלונות" בעצמות העטרה (צווארון).
הדינוזאור הטורף קרנוטאורוס (Carnotaurus, "שור בשר") נקרא כך בשל זוג קרניו, הדומות לקרני שור.
ביאורים

↑  באנגלית: bull.
↑  באנגלית: ox.
הערות שוליים

↑  Ajmone‐Marsan, P., Garcia, J. F., & Lenstra, J. A. (2010). On the origin of cattle: how aurochs became cattle and colonized the world. Evolutionary Anthropology: Issues, News, and Reviews, 19(4), 148-157.
↑  למשל, בצירוף שְׁגַר אֲלָפֶיךָ וְעַשְׁתְּרֹת צֹאנֶךָ (דברים ז' י"ג)
↑  גור במילונו איננו מצטט מקורות, אבל ניתן למצוא את המשמעות המשנית שהוא מציע בספר תולדות הארץ, יוסף שטיינהאק (1841) .https://maagarim.hebrew-academy.org.il/Pages/PMain.aspx?mishibbur=1043001&mm15=000000002082017&mismilla=2
↑  בעקבות גור הלכו מילון אבן-שושן ההופך את הסרוס לעיקר ומגדיר שור: "הזכר בבקר, בעיקר מסורס", וכן מילון ההווה – מילון שימושי לעברית התקנית שעליו מבוסס מילון האקדמיה ללשון העברית.
↑  השימוש במונח "פר" באתר האקדמיה ללשון העברית
↑  מונחים שכיחים מתייחסים במילה שור גם לבקר שאינו מסורס ואינו משמש לעבודה. כך למשל מלחמת שוורים וכן שור הבר המבוססים על מושגים תנאיים שקדמו הרבה למשמעות המחודשת של המילה שור.
↑  ד"ר אבי ארבל, לקסיקון מפה: היונקים, הוצאת מפה. עמ' 346.
↑  משה סתיו, עגלה מבכירה ופרה, משק החלב
↑  Marilyn J. Corbin, Laura L. Hungerford, CHAPTER 126 - An Economic Risk Assessment Model for Management of Pregnant Feeder Heifers, Saint Louis: W.B. Saunders, 2009-01-01, עמ' 659–669, ISBN 978-1-4160-3591-6. (באנגלית)
↑  ROBERT L. Larson, RICHARD F. Randle, CHAPTER 59 - Heifer Development: Nutrition, Health, and Reproduction, Saint Louis: W.B. Saunders, 2007-01-01, עמ' 457–463, ISBN 978-0-7216-9323-1. (באנגלית)
↑  אריאל צבל, עגל וחלב אימו, באתר עמותת אנימלס
↑  פרה השביתה את "חגיגות שמחת החלב" בקניון שבעת הכוכבים בהרצליה
1 2  שגב בן דוד, שבועות של סבל: בתוך תעשיית החלב, באתר nrg‏, 8 ביוני 2008
↑  משה גלנץ, כך מניבה הפרה הישראלית הכי הרבה חלב, באתר ynet, 11 ביוני 2016
↑  Council Directive 2008/119/EC - laying down minimum standards for the protection of calves
↑  עמירם כהן, משרד החקלאות אסר על מגדלים להצמיא עגלי חלב, באתר הארץ, 19 בספטמבר 2005
↑  כמה מזון אנחנו מפסידים, ואיך אפשר להאכיל את כל האנושות לאורך זמן
↑  The opportunity cost of animal based diets exceeds all food losses - http://www.pnas.org/content/115/15/3804
| --- | --- |
בקרת זהויות :  BnF: cb11976895g (data)  GND: 4050061-5  HDS: 013944  NKC: ph392772 
פר זכר מגזע וטוסי, המכונה גם בקר אנקולי. גזע זה של בקר בולט בקרניו הענקיות שהן גם ארוכות וגם עבות.
מיילו ינופולוס

| --- | --- |

מיילו ינופולוס ב-2016
 לידה:  18 באוקטובר 1984 (בן 40) קנט, הממלכה המאוחדת 
 מדינה:  הממלכה המאוחדת 
 שם עט:  Milo Andreas Wagner 
 מקום לימודים:  וולפסון קולג', קיימברידג', אוניברסיטת מנצ'סטר, Simon Langton Grammar School for Boys 
 שפות היצירה:  אנגלית 
 זרם ספרותי:  ex-gay movement 
 תקופת הפעילות:  מ-2007 
 trnt.la
 חתימה:   
 
מיילו ינופולוס (באנגלית: Milo Yiannopoulos; נולד ב-18 באוקטובר 1984) הוא פרשן פוליטי, דובר ועיתונאי בריטי שמזוהה עם הימין האלטרנטיבי. שימש כעורך מדור הטכנולוגיה באתר החדשות והפובליציסטיקה "חדשות ברייטברט". בעבר כתב תחת שם העט "Milo Andreas Wagner".
הוא נחסם מהרשת החברתית טוויטר לצמיתות ביולי 2016 בגלל הטרדה מקוונת של השחקנית האמריקאית לזלי ג'ונס ומפייסבוק ב-2019.
ביוגרפיה

נולד בשם מיילו הנרהאן (Milo Hanrahan) בקנט שבאנגליה למשפחה נוצרית-קתולית. הוריו התגרשו כשהיה צעיר והוא גדל אצל אמו ובעלה השני, איתו לא היה ביחסים טובים. כנער מתבגר גדל אצל סבתו מצד אביו, ובהמשך אימץ את שם משפחתה.
הוא למד בבית הספר "לנגטון" לבנים. בבגרותו למד באוניברסיטת מנצ'סטר אך עזב את הלימודים בלי שסיים. אחר כך למד במשך כשנתיים ספרות אנגלית בוולפסון קולג' שבקיימברידג'.
קריירה

ינופולוס ייסד את מגזין הטכנולוגיה האינטרנטי The Kernel, שנמכר ל-Daily Dot Media ב-2014. הוא התפרסם באותה שנה כאשר החל לסקר ולכתוב פרשנות אודות פרשת גיימרגייט.
במהלך שנת 2015 החל לקיים מסע הרצאות באוניברסיטאות ברחבי ארצות הברית שאותו כינה "The Dangerous Faggot Tour".
בדצמבר 2016, יום לאחר שהכריז על יציאת ספרו האוטוביוגרפי Dangerous, הגיע הספר למקום הראשון ברשימת רבי המכר באתר אמזון, לאחר שנרכש על ידי רבים במכירה מוקדמת.
ב-2 בפברואר 2017 בוטל כנס של ינופולוס באוניברסיטת ברקלי עקב התפרעויות אלימות של מפגינים. הנשיא טראמפ הביע תהייה בטוויטר האם כדאי לבטל למוסד האקדמי את המימון הפדרלי מכיוון שאינו מאפשר חופש ביטוי.
בדצמבר 2018 פורסם כי ינופולוס נקלע לקשיים כלכלים, והוא מחזיק בחוב של 2 מיליון דולר.
באוגוסט 2019 הוביל את "מצעד הגאווה הסטרייטי" בבוסטון
בשנת 2021 שיחק בתפקיד קטן בסרט הדרמה המשפטית האמריקאי "Roe v. Wade" אודות פסק דין רו נגד וייד.
קריירה > התבטאויות לגבי פדופיליה והתעללות מינית בילדים

ב-20 בפברואר 2017 התפטר ינופולוס מתפקידו ככתב בברייטבארט לאחר שקבוצה שמרנית בשם "גדוד רייגן" פרסמה אסופת הקלטות (מראיונות ורב-שיחים באינטרנט) בהן אמר – במהלך דיון על גיל ההסכמה וחוויותיו שלו בגיל ההתבגרות – שיחסים פדופיליים בין בני שלוש-עשרה למבוגרים עשויים להיות ניסיון חיובי, ועל כך שיחסיו עם כומר נוצרי כאשר היה בן 14 אפשרו לו להתפתח באופן מיני למי שהוא היום. ינופולוס התנצל על דבריו וטען שהוא לא ניסח את דבריו כראוי ושהוא איננו תומך ביחסים מיניים בין קטינים למבוגרים. בנוסף להתפטרותו מברייטבארט, סיימון אנד שוסטר ביטלו את העסקה שלו להוצאת הספר פרי עטו. ינופולוס תבע את סיימון אנד שוסטר ב-10 מיליון דולר על ביטול העסקה. ביולי 2017, הוציא יאנופולס את ספרו "מסוכן" בהוצאה עצמית והספר הפך לרב מכר מיידי.
עמדותיו

ינופולוס הוא מתנגד קולני לפמיניזם, אסלאם, צדק חברתי, אתאיזם, תקינות פוליטית, זכויות להט"ב ותנועות ואידאולוגיות אחרות אותן הוא מגדיר כשייכות לשמאל הרגרסיבי. ינופולוס כונה בתקשורת "דובר של תנועת האלט רייט". ינופולוס טוען שהוא החשיב את עצמו כבעל ברית של התנועה בתחילתה, אך לאחר שהשתלטו עליה גורמים גזעניים, הוא איננו נוטל בה חלק. לדבריו, תנועת האלט רייט "מתה" אחרי השתלטותם של גורמי ניאו נאציים עליה, במידה רבה בעקבות הקמפיין התקשורתי נגדה שהכתיר את הניאו נאציים כמנהיגיה.
הוא נוהג לענוד שרשרת צלב ומגדיר את עצמו כקתולי מאמין.
חיים אישיים

בעבר הגדיר עצמו כהומוסקסואל וב-2017 אף נישא לבן-זוגו בהוואי. במרץ 2021 במהלך ראיון עם ההוצאה לאור הימנית "LifeSiteNews", טען ינופולוס כי הוא "הומוסקסואל לשעבר" לאחר שהתנזר מיחסי מין הומוסקסואליים והצהיר כי בן-זוגו "הורד בדרגה לשותף לדירה" בנוסף הוא הצהיר כי יתחיל לתמוך בשיפור הדימוי הציבורי של טיפולי המרה. ביולי 2021 הודיע כי הוא מגייס כספים להקמת מרכז טיפולי המרה בפלורידה.
הערות שוליים

1 2  Taylor Lorenz, Instagram and Facebook Ban Far-Right Extremists, The Atlantic, ‏2019-05-02 (באנגלית אמריקאית)
↑  Grynbaum, Michael; Herrman, John (27 באוגוסט 2016). "Breitbart Rises From Outlier to Potent Voice in Campaign". The New York Times. ארכיון מ-27 באוגוסט 2016. נבדק ב-7 בינואר 2018. Last month, Milo Yiannopoulos, the site's tech editor, was banned from Twitter after inspiring a sustained online harassment campaign against the Saturday Night Live actor Leslie Jones. {{cite news}}:  (עזרה)
↑  "Leslie Jones leaves Twitter amidst onslaught of racist tweets". www.cbsnews.com. 20 ביולי 2016. ארכיון מ-28 ביולי 2018. נבדק ב-28 ביולי 2018. {{cite news}}:  (עזרה)
↑  "Facebook bans Louis Farrakhan, Milo Yiannopoulos, InfoWars and others from its platforms as 'dangerous'". cnn.com. 2 במאי 2019. ארכיון מ-5 במאי 2019. נבדק ב-2 במאי 2019. {{cite news}}:  (עזרה)
↑  "Facebook bans Alex Jones, Milo Yiannopoulos and other far-right figures". The Guardian. London. 2 במאי 2019. ארכיון מ-18 ביוני 2019. נבדק ב-17 ביוני 2019. {{cite news}}:  (עזרה)
↑  Trump Threatens U.C. Berkeley Funding Over Violent Protests, Bloomberg
↑  Rubyn Pennacchia, Milo Yiannopoulos is Broke as Sh*t, www.wonkette.com, ‏3 בדצמבר 2018
↑  David Uberti, Milo Yiannopoulos Says He's Broke, www.vice.com, ‏9 בספטמבר 2019
↑  דרור בלילטי, ‏באיזה וודג’?! מצעד הגאווה הסטרייטי יתקיים בבוסטון הקיץ, באתר ‏מאקו‏, 16 ביוני 2019
↑  ציפי שמילוביץ, ניו יורק, תמך בפדופיליה והתפטר. נפילתו של כוכב הימין הקיצוני בארה"ב, באתר ynet, 22 בפברואר 2017
↑  הכוכב של הימין בארה"ב תמך ביחסים פדופילים - וישלם את המחיר, באתר וואלה, 22 בפברואר 2017
↑  Press Conference: Milo Apologizes, Breitbart, ‏21/2/2017
↑  Milo Yiannopoulos sues Simon & Schuster for $10 million over canceled book deal, Usa Today, ‏6/7/2017
↑  The New York Times Best Sellers, The New York Times
↑  Milo Yiannopoulos’ self-published book ‘Dangerous’ hits No. 1 at Amazon, author plans rally, The washington times
↑  Milo Yianopolos, Dangerous, Dangerous Books, 2017, עמ' 48- 49
↑  "Milo Yiannopoulos trash-talks pope in Catholic magazine interview". Vox. נבדק ב-2018-07-28.
↑  MILO (2016-12-15), MILO: Catholics Are Right About Everything, נבדק ב-2018-07-28
↑  Porter, Tom (2017-10-02). "Milo Yiannopolous, the alt-right leader who slammed gay rights, married his secret boyfriend in Hawaii". Newsweek (באנגלית).{{cite web}}:  תחזוקה - ציטוט: url-status (link)
↑  Milo Yiannopoulos says he is ‘ex-gay,’ wants to rehabilitate ‘conversion therapy’
↑  "Milo Yiannopoulos is savaged online after moving to Florida to fundraise for 'gay conversion therapy' center". www.indy100.com (באנגלית). 2021-06-22. נבדק ב-2021-06-28.
| --- | --- |
בקרת זהויות :  NLI: 987012438472205171  PLWABN: 9810595074705606  GND: 1139069101  ISNI: 0000 0004 9840 0749  LCCN: no2017092545  NKC: jo20181016610  NTA: 417369425  VIAF: 148148752053241200576   WorldCat (עם VIAF): 148148752053241200576
גיורא אנטמן

גיורא אנטמן (נולד ב-15 בנובמבר 1962) הוא כדורגלן עבר ישראלי ששיחק בעמדת השוער.
קריירה

אנטמן גדל בקריית מוצקין, והחל לשחק כדורגל בגיל 9 בקבוצת הילדים של הפועל חיפה. בנעוריו שיחק בנבחרות הנוער השונות, וכשעלה לקבוצת הבוגרים הועדף על פניו השוער יעקב אסייג. אנטמן רשם את הופעת הבכורה שלו בקבוצה הבוגרת בעונת 1981/1982 במסגרת משחק בליגה הארצית נגד הפועל תל חנן. כשעזב אסייג בתחילת עונת 1983/1984 הובא במקומו השוער בומה ויינברג שהוחזר לקבוצה לאחר שפרש ממשחק פעיל. באמצע העונה עזב אנטמן להפועל בית שאן שהייתה באותה עת בתחתית הליגה הארצית (אז הליגה השנייה). בתום העונה נשארה הקבוצה בליגה, ואנטמן שב להפועל חיפה. בעונת 1984/1985 סיימה הפועל חיפה במקום החמישי ואנטמן זכה בתואר "שוער העונה". בעונה שלאחר מכן הושעה בגלל דרישתו להעביר את משחקי הבית של הקבוצה חזרה לאצטדיון קריית חיים.
בעונת 1986/1987 הושאל אנטמן להפועל תל אביב. לאחר הפסד ליגה אחד הורד לספסל על ידי מאמנו דוד שווייצר, הוחלף באריה אלטר, ולאחר מכן עבר לשחק בהפועל עכו.
לקראת עונת 1987/1988 הציעה לו מכבי חיפה להצטרף לשורותיה במקום אבי רן שנהרג, אולם אנטמן כבר חתם על חוזה בהפועל באר שבע אותה אימן אז ניסים בכר. באר שבע דורגה בתום העונה במקום השלישי ואנטמן זכה בפעם השנייה בתואר "שוער העונה". בתום העונה עבר למכבי חיפה, ובמדיה שבר אנטמן שיא ישראלי כשלא ספג שער במשך 1,003 דקות רצופות (שיא שנשבר בעונת 2019/2020 על ידי דניאל טננבאום, שוער מכבי תל אביב). בתום אותה עונה זכתה הקבוצה באליפות. לאחר שתי עונות חזר לשמש שוער משנה, כשלקבוצה הובא שוער הרכש הרוסי ויקטור צ'אנוב. אנטמן שותף במשחקים ספורים ולאחר הזכייה בדאבל בעונת 1990/1991 עזב לבית"ר ירושלים מהליגה הארצית. אנטמן היה שותף לעליית בית"ר ירושלים בחזרה לליגה הראשונה, ובעקבות יכולתו הטובה אף זומן לנבחרת ישראל וערך בשורותיה שתי הופעות בינלאומיות.
כשתמה תקופת חוזהו בבית"ר ירושלים שב אנטמן להפועל חיפה בעונת 1992/1993, ממנה עבר להפועל כפר סבא בעונת 1993/1994. לאחר ירידת הקבוצה לליגה השנייה חזר לקדנציה שנייה בבית"ר ירושלים, ואת הקריירה סיים במכבי עכו ב-1996.
לאחר הפרישה

עם פרישתו עבר אנטמן קורס מאמני כדורגל, והחל לשמש מאמן שוערים במכבי חיפה. בין השוערים שהתאמנו תחתיו: ניר דוידוביץ', תום אלמדון, דודו אוואט, ואבי פרץ. ב-2012 מונה על ידי אלי גוטמן למאמן השוערים של נבחרת ישראל במקומו של אלכסנדר אובארוב, ולקראת עונת 2012/2013 עזב את מכבי חיפה, ועבר לשמש כמאמן השוערים של הפועל באר שבע. לאחר עונה אחת בבאר שבע, חזר אנטמן למכבי חיפה במאי 2013. ביוני 2017 סיים את תפקידו במועדון, ובספטמבר הצטרף לצוות האימון של קרלה בלסטרס בראשות רנה מלנסטיין. בינואר 2018 שב לתפקידו במכבי חיפה.
באוגוסט 2020 מונה אנטמן למאמן השוערים של מחלקת הנוער של הפועל רמת-גן.
כיום מאמן שוערים במחלקת הנוער של בית"ר חיפה.
חיים אישים

אנטמן מתגורר בקריית חיים. הוא גרוש ואב לשני בנים: ניב ואופק, שהפכו גם הם לשוערים. גיסתו היא איריס אנטמן, שוערת קבוצת הנשים של מכבי חיפה בשנות התשעים.
הערות שוליים

1 2 3 4  אשר גולדברג‏, "שלמה הודיע לי שצ'אנוב מגיע. זה היה כמו להביא את קורטואה", באתר וואלה, 31 במרץ 2022
↑  גיורא אנטמן מצטרף למחלקת הנוער של הפועל ר"ג, באתר ONE‏, 22 באוגוסט 2020
בסיס נעמן

| --- | --- |

 לידה:  1 בינואר 1954 כ"ו בטבת תשי"ד זרזיס, תוניסיה
 נהרג:  7 באוקטובר 1973 (בגיל 19) י"א בתשרי ה'תשל"ד תעלת סואץ
 מקום קבורה:  בית הקברות הצבאי בבאר שבע
 מדינה:  ישראל 
 השתייכות:   צבא הגנה לישראל
 דרגה:    סמל
 תפקידים בשירות
 מפעיל גנרטור
 פעולות ומבצעים
   מלחמת יום הכיפורים
 עיטורים
   עיטור העוז
 
בסיס נעמן (1954 – 7 באוקטובר 1973) היה סמל בשירות חובה בצה"ל ששימש כמפעיל גנרטור במעוז "ליטוף" שעל גדות האגם המר בדרום תעלת סואץ, שזכה בעיטור העוז.
ביוגרפיה

בן מזל ופרג'י. נולד בזרזיס בתוניסיה. גדל במשפחה דתית, עם עוד שמונה אחים. בגיל 9 (ספטמבר 1963), עלה עם משפחתו לארץ. המשפחה השתקעה בבאר שבע. בבית הספר היסודי למד ב"בית יעקב" ולאחר מכן למד בתיכון "מקיף ב'" בעיר. בשנת 1972 התגייס לצה"ל ושובץ לחיל החימוש. אחרי קורס, שובץ כמפעיל גנרטור במעוז "ליטוף" שעל גדות האגם המר בדרום תעלת סואץ.
מלחמת יום הכיפורים

בפרוץ מלחמת יום הכיפורים תקפו את מעוזי צה"ל בסיני מאות חיילים מצרים. במעוז "ליטוף" הצליחו החיילים להדוף את הכוח המצרי בשעות הראשונות. בסיס הצטרף ללחימה אף על פי שהיה תומך לחימה ולא לוחם. הוא יצא לעמדות בצד הדרומי-מזרחי, שם נהרגו או נפצעו מרבית החיילים. הוא החזיק את העמדה החולשת על שער המעוז ומנע מחיילי הקומנדו להיכנס לבסיס. בלילה חולצו הפצועים על גבי שני טנקים של צה"ל שהגיעו לשם כך. בסיס המשיך להילחם גם לאחר שנפצע ברגלו ובאוזנו.
בתום שלושים שעות לחימה החליט מפקד המעוז, סמל בני, להיכנע למצרים.
בסיס סירב ליפול בשבי. הוא ביקש לחמוק מהמעוז ולהסתנן בין כוחות האויב, על אף שהיה פצוע.
בזמן שחיילי המוצב יצאו בטור לכיוון הארמייה ונלקחו בשבי, בסיס יצא לכיוון האגם המר, אל מעבר לסוללת העפר, אולי כדי לחבור לכוחות צה"ל מרוחקים. מאז לא ראה אותו איש.
אביו נפטר שבועיים אחרי פרוץ המלחמה. רק אז הבינה המשפחה שצה"ל לא יודע על גורלו של בסיס.
עם החזרת השבויים לאחר ארבעים יום, בסיס לא היה ביניהם.
במשך זמן רב לא נודעו עקבותיו. גופתו גם לא נמצאה בחיפושים בחולות סיני. 
המצרים השיבו את הגופה רק כעבור שנה וחצי.
לאחר זיהוי גופתו הובא למנוחות ב-23 באפריל 1975 בבית הקברות הצבאי בבאר שבע.
על פעלו במהלך הקרב הוענק לסמל בסיס נעמן עיטור העוז.
הנצחה

לרגל יום הזיכרון תשע"ה, בתוכנית הטלוויזיה "מבט שני", הוכן על בסיס סרט דוקומנטרי בשם "חמוש באומץ לב".
דודי בן עמי, ששימש קצין איתור נעדרים (אית"ן) לאחר מלחמת יום הכיפורים ובתוקף תפקידו השקיע רבות בחיפושים והיה בקשר קרוב למשפחה, כתב את "בלדה על נעמן מהאגם המר".
הערות שוליים

1 2 3 4  אתר ההנצחה לחללי מערכות ישראל, באתר ההנצחה לחללי מערכות ישראל
1 2 3  מבט שני - "חמוש באומץ לב" | כאן 11 לשעבר רשות השידור, נבדק ב-2021-11-24
Sidemen

Sidemen הם קבוצת יוטיוברים בריטית, הכוללת את ג'יי ג'יי אולטונג'י, סיימון מינטר, ג'וש ברדלי, טובי בראון, איתן פיין, ויק בארן והארי לואיס, הידועים גם בזכות הכינויים האינטרנטיים שלהם: KSI, מינימינטר (miniminter) ,זרקה (Zerkaa), טובז'יזל (TBJZL), באזינגה (Behzinga), ויקסטאר 123 (vikkstar123) ו-W2S, בהתאמה. הקבוצה מפיקה סרטונים ויראליים המורכבים מאתגרים, פארודיות לסדרות טלוויזיה ולתוכניות ריאליטי ופרשנויות למשחקי וידאו, בנוסף הם מוכרים סחורה בלעדית. הקבוצה הוקמה ב-19 באוקטובר 2013 כקבוצת משחקים לא רשמית, והקליטה את המשחקים והאתגרים שאותם העלו החברים לערוצים שלהם. עם גדילת הערוצים שלהם, הקבוצה החלה להפיק מגוון רחב יותר של סרטונים ופרויקטים אחרים, ומאז 2018 פרסמה בעיקר בערוצים המשותפים שלהם, Sidemen, Sidemen Reacts, Sidemen Shorts ו-MoreSidemen . בערוץ היוטיוב הראשי והמפורסם שלהם יש כ-21 מיליון מנויים.
היסטוריה

חלק מהחברים הכירו זה את זה לפני שהקבוצה נוסדה, ג'וש ברדלי וטובי בראון למדו שניהם בבית הספר לדקדוק בבקסלי בלונדון, וג'יי ג'יי אולטונג'י וסימון מינטר למדו שניהם בבית הספר ברקהמסטד בהרטפורדשייר.
הקבוצה הוקמה באופן רשמי ב-19 באוקטובר 2013, כאשר אולטונג'י, מינטר, בראדלי, בראון ופיין הקימו קבוצה של Rockstar Games Social Club בשם "The Ultimate Sidemen" ב-Grand Theft Auto Online שפורסם ויק בארן הצטרף לקבוצה זמן קצר אחר כך. בינואר 2014, בראדלי פגש את הארי לואיס בזמן אירוע משחקי FIFA בעיר ניו יורק והזמין אותו להצטרף לקבוצה. אם דיבר על מקורות שמו של הקבוצה, הסביר סיימון מינטר, "סיידמן הוא בעצם הכלבה של מישהו שרק עוקב אחריהם סביב [...] הייתי בעצם הכלבה של ג'יי ג'יי שהלכה אחריו."
בפברואר 2014 עברו אולטונג'י, מינטר, בראדלי ובארן לבית יחד ליד לונדון, אותו כינו "בית הסיידמן", שאיפשר להם לשתף פעולה לעיתים קרובות יותר. בשנת 2016 עברו הרביעייה גם לבית חדש בעיירה ברומלי, בלונדון רבתי.
בסוף 2018 עברו חברי הסיידמן לבתים משלהם, חוץ מאולטונג'י ומינטר שעברו לגור ביחד בבית אחר.
נכון ל-2025 אולטונג'י ומינטר לא גרים יותר יחד, מינטר עבר לגור עם אשתו טליה מאר ואולטונג'י גר לבד.
היסטוריה > תוכן ביוטיוב

הקבוצה מנהלת ארבעה ערוצי YouTube שיתופיים, SidemenShorts ,MoreSidemen ,Sidemen ו-SidemenReacts. לערוץ Sidemen יש יותר מ-18 מיליון מנויים ויש לו למעלה מ-5 מיליארד צפיות, ל-MoreSidemen יותר מ-9 מיליון מנויים וכ-5 מיליארד צפיות, ל-SidemenShorts יש כ-2 מיליון מנויים ולמעלה ממיליארד צפיות. ול-SidemenReacts יש יותר מ-5 מיליון מנויים ולמעלה מ-3.2 מיליארד צפיות. בערוצי היוטיוב המשותפים, הקבוצה מפיקה מגוון של סרטונים המורכבים מאתגרים, בלוגים, פורמטים של הצגת משחק, פרשנויות, משחקי וידאו, סרטונים קצרים, וסרטוני ״react”. מאז 2018, הקבוצה הוציאה סדרה שבועית בשם Sidemen Sundays בערוץ Sidemen.
בשנת 2018 הוציאה הקבוצה סדרת טלוויזיה באינטרנט שכותרתה The Sidemen Show, אשר זמינה באופן בלעדי באמצעות YouTube Premium. סדרה זו כוללת שבעה פרקים של 30 דקות מאתגרים שצולמו ברחבי העולם לצד מספר אורחים מפורסמים.